Det var på hjemmebane i Frederikshavn, at White Hawks fredag aften fik en sejr på 6-3 over Rødovre Mighty Bulls. Det var Colin Vock, der fik frederikhavnerne foran 1-0 efter 10 minutters spil, men blot få minutter senere udlignede Nikolaj Zorko for gæsterne.  Steffen Klarskov Nielsen øgede til 2-1. Igen fik Rødovre udlignet i anden periode ved Mikael T. Christensen efter en halv times spil, men det blev 3-2 og 4-2, inden anden periode var færdigspillet. Tredje periode bød på scoringer af gæsternes Mike Rådde, før Robin Bergman og Mathias Bau Hansen slog 6-3-sejren fast. Med sejren nåede White Hawks helt i top i Metal Ligaen med 50 point, mens Sønderjyske er på en anden plads med 47 point efter 2-4 nederlaget til Aalborg Pirates. Aalborg Pirates er placeret på en niende plads.

Referat:
Frederikshavn White Hawks vandt fredag aften over Rødovre Mighty Bulls med resultatet 6-3.